वाहन क्षेत्र से जुड़े उद्योगों में हुआ सुधार भी उल्लेखनीय है। जिन 12 कंपनियों ने अपने नतीजे पेश किए हैं उनमें शुद्घ मुनाफा 75 फीसदी तक और शुद्घ बिक्री 24 फीसदी तक बढ़ी है। अधिकांश वाहन कंपनियों (मारुति सुजूकी अपवाद है) ने अब तक अपने नतीजे घोषित नहीं किए हैं लेकिन अन्य कंपनियों से भी बेहतर प्रदर्शन की उम्मीद है। यह बात महत्त्वपूर्ण है क्योंकि कारें और दोपहिया बड़ी खपत के समान हैं। दैनिक उपयोग की उपभोक्ता वस्तुओं की कंपनियां जो कम खपत का प्रतिनिधित्व करती हैं उनमें भी सुधार हुआ है। उनका शुद्घ मुनाफा 37 फीसदी तक बढ़ा है और बिक्री में 10 फीसदी का इजाफा हुआ है। पूंजीगत वस्तु क्षेत्र से भी अच्छी खबर है और वहां बिक्री में 19 फीसदी का इजाफा हुआ है। उनका शुद्घ मुनाफा 33 फीसदी बढ़ा है। इससे यह संकेत मिलता है निवेश के माहौल में कुछ सुधार हुआ है और मुख्य उद्योगों में भी सुधार हो रहा है।